《立儿扶其母榇还乡作此以示四首 其二》
明代·苏葵

舟行三月本平流，送汝宁忘在道忧。寒暑要知衣厚薄，登临休为酒淹留。

慢藏莫恃行囊薄，宿泊须寻口岸优。幸有惠连堪倚仗，晨昏行止细筹谋。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。